ΚΑΝΟΝΙΣΜΟΣ (ΕΚ) αριθ. 1552/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 2164/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με γαλακτοκομικά προϊόντα και την κατάρτιση των σχετικών προβλέψεων εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 (2), και ιδίως το άρθρο 3 παράγραφος 4,

Εκτιμώντας:

ότι ο κανονισμός (ΕΟΚ) αριθ. 1695/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (4), καθόρισε ιδίως τις λεπτομέρειες εφαρμογής του ειδικού καθεστώτος εφοδιασμού των Καναρίων Νήσων με ορισμένα γεωργικά προϊόντα-

ότι ο κανονισμός (ΕΟΚ) αριθ. 2164/92 της Επιτροπής της 30ής Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με γαλακτοκομικά προϊόντα και την κατάρτιση των σχετικών προβλέψεων εφοδιασμού (5), όπως τροποποιήθηκε τελευταία από τον κανονισμό (ΕΚ) αριθ. 1325/94 (6), έχει καθορίσει το προβλεπόμενο ισοζύγιο εφοδιασμού σε γαλακτοκομικά προϊόντα για τις Καναρίους Νήσους έως τις 30 Ιουνίου 1994-

ότι, αναμένοντας συμπληρωματικές πληροφορίες που θα παρασχεθούν από τις αρμόδιες αρχές και προκειμένου να διασφαλισθεί η συνέχεια του ειδικού καθεστώτος εφοδιασμού, πρέπει να θεσπισθούν οι προβλέψεις που προβλέπονται στο άρθρο 2 του κανονισμού (ΕΟΚ) αριθ. 1601/92 για περίοδο που θα περιορίζεται σε τρεις μήνες, με βάση τις ποσότητες που έχουν καθοριστεί για την περίοδο 1993/94-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 2164/92 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 1.

(2) ΕΕ αριθ. L 180 της 23. 7. 1993, σ. 26.

(3) ΕΕ αριθ. L 179 της 1. 7. 1992, σ. 1.

(4) ΕΕ αριθ. L 238 της 23. 9. 1993, σ. 24.

(5) ΕΕ αριθ. L 217 της 31. 7. 1992, σ. 17.

(6) ΕΕ αριθ. L 144 της 9. 6. 1994, σ. 9.

ΠΑΡΑΡΤΗΜΑ

"ΠΑΡΑΡΤΗΜΑ I

Πρόβλεψη εφοδιασμού των Καναρίων Νήσων με γαλακτοκομικά προϊόντα για την περίοδο από 1ης Ιουλίου μέχρι 30 Σεπτεμβρίου 1994 "(σε τόνους)"" ID="1">0401> ID="2">Γάλα και κρέμα γάλακτος που δεν είναι συμπυκνωμένα και δεν περιέχουν ζάχαρη ή άλλα γλυκαντικά> ID="3">21 250"> ID="1">0402> ID="2">Γάλα και κρέμα γάλακτος συμπυκνωμένα ή που περιέχουν ζάχαρη ή άλλα γλυκαντικά> ID="3">5 500"> ID="1">0405> ID="2">Βούτυρο> ID="3">875"> ID="1">0406> ID="2">Τυριά> ID="3">3 250"> ID="1">0406 30"> ID="1">0406 90 23"> ID="1">0406 90 25"> ID="1">0406 90 27"> ID="1">0406 90 76"> ID="1">0406 90 78"> ID="1">0406 90 79"> ID="1">0406 90 81"> ID="1">0406 90 86"> ID="1">0406 90 87"> ID="1">0406 90 88"> ID="1">1901 90 90> ID="2">Γαλακτούχα παρασκευάσματα χωρίς λιπαρές ουσίες> ID="3">1 750"> ID="1">2106 90 91> ID="2">Γαλακτούχα παρασκευάσματα για παιδιά, τα οποία δεν περιέχουν λιπαρές ουσίες που προέρχονται από το γάλα κ.λπ.> ID="3">200"">